སྔོན་མ་བླ་མའམ་རྒྱལ་པོས་རྟ་ཁ་ལྷ་ས་ནས་གཞིས་ཀ་རྩེ་ལྟ་བུར་བསྒྱུར་ཏེ་ཕེབས་ཚེ།ལྷ་ས་ནས་གཞིས་ཀ་རྩེར་ཆིབས་ཞལ་བསྒྱུར་ཞེས་ཟེར་ཞིང་།འདིའི་རྟ་ཁ་བསྒྱུར་བའི་དོན་སྟོན་པའི་ཞེ་སའི་ཚིག་ཕྲེང་ཆིབས་ཞལ་བསྒྱུར་ཞེས་པ་དེ་བསྡུས་པ་ལས།ཆིབས་བསྒྱུར་ཞེས་པའི་ཞེ་ཚིག་དེ་གྲུབ་པ་རེད།དེང་སང་༸གོང་ས་ཡིད་བཞིན་ནོར་བུ་སོགས་གནམ་གྲུ་དང་ཕེབས་ཊོར་བཞུགས་ཏེ་ཕེབས་ཀྱི་ཡོད་པ་ལས་ཆིབས་རྟར་བཅིབས་ཏེ་ཕེབས་ཀྱི་མེད་ཀྱང་།ང་ཚོས་མུ་མཐུད་དེ་ཆིབས་བསྒྱུར་ཞེས་པའི་ཞེ་ཚིག་དེ་སྤྱོད་ཀྱི་ཡོད་པ་མ་ཟད།ཁོང་གི་ཆིབས་བསྒྱུར་གྱི་ཞབས་ཕྱི་བ་ཚོར་ཡང་ཆིབས་ཞབས་སམ་ཆིབས་ཞབས་པ་ཞེས་འབོད་སྲོལ་ཆགས་ཡོད།